STPI ปิดตลาดวันนี้พุ่งกว่า 6% รับแผนซื้อหุ้นคืน 2 พันลบ.
STPI ปิดตลาดวันนี้ราคาอยู่ที่ 15.70 บาท บวก 0.90 บาท หรือ 6.08% สูงสุดที่ 15.70 บาท ต่ำสุดที่ 15.20 บาท มูลค่าซื้อขายที่ 244.74 ล้านบาท ขณะที่ดัชนีตลาดหุ้นไทยโดยรวมลบ 0.01%
10 ก.ย. 2558

ผู้สื่อข่าวรายงานว่า ราคาหุ้นบริษัท เอสทีพี แอนด์ ไอ จำกัด (มหาชน) หรือ STPI ปิดตลาดวันนี้อยู่ที่ 15.70 บาท บวก 0.90 บาท หรือ 6.08% สูงสุดที่ 15.70 บาท ต่ำสุดที่ 15.20 บาท มูลค่าซื้อขายที่ 244.74ล้านบาท ขณะที่ดัชนีตลาดหุ้นไทยโดยรวมลบ 0.01%
โดยปัจจัยที่ส่งผลให้ราคาหุ้นมีการปรับตัวขึ้นแรง คาดว่ามาจากประเด็นที่วานนี้ (10 ก.ย.) STPI อนุมัติโครงการซื้อหุ้นคืนของบริษัทในวงเงินไม่เกิน 2 พันล้านบาท เพื่อซื้อหุ้นคืนจากตลาดหลักทรัพย์แห่งประเทศไทย ไม่เกิน 162,518,147 หุ้น พาร์หุ้นละ 0.25 บาท คิดเป็นไม่เกิน 10% ของหุ้นที่จำหน่ายได้แล้วทั้งหมด โดยจะซื้อตั้งแต่วันที่ 24 ก.ย.58 ถึงวันที่ 23 มี.ค.59